4 сарын 18

4 сарын 18 нь Григорийн тооллын жилийн 108 дахь (өндөр жил бол 109 дэх) өдөр юм. Мөн он дуустал 257 өдөр үлдэж байна.

 Онцлох үйл явдал 
 1025 - Польшийн хаант улсын эцэг гэгдэх анхны хаан Болеслав Хробрий хаан ширээнд суужээ. 
 1232 - Испанийн Архона тосгон тусгаар тогтнож байгаагаа зарлав. Тосгоны захирах Мухаммад Ибн Юсуф хожим нь Гранадын Насридын Эмирт улсын эгнээнд нэгдсэн юм. 
 1506 - Гэгээн Петер Василикийн ордоны шавыг тавьжээ. 
 1521 - Германы шашны зүтгэлтэн, шинэчлэгч Мартин Лютерын шүүх ажиллагаа хоёр дахь өдрөө үргэлжлэв. Тэрээр шашны хичээл заахдаа өмнөхөө үгүйсгэн шинэчлэлд уриалан дуудсан гэсэн үндэслэлээр шүүгдсэн билээ. 
 1689 - Бостон хотод суурьшсан Британи иргэд Бостоны колонийн захирагч Сир Эдмунд Андросын эсрэг бослого дэгдээв. 
 1738 - Испанийн эзэн хааны дэргэдэх Түүхийн ухааны академи Мадрид хотноо байгуулагджээ. 
 1775 - Америкийн хувьсгал: Америкийн колони даяар дэгдэж, эрчийг авах болсон тусгаар тогтнолын хөдөлгөөнийг дарах зорилгоор Их Британийн усан цэргүүд эрэг орчмын бүсийг хамгаалалтад авав. 
 1831 - АНУ-ын Алабама мужийн Тускалүүза хотод Алабама мужийн их сургууль байгуулагджээ. 
 1864 - Прусс-Австрийн нэгдсэн арми Диббөлийн тулаанд Данийн армийг ялж, Шлесвиг мужид хяналтаа тогтоов.
 1897 - Грек-Туркын хооронд тулаан болж улмаар Грекчүүд Османы эзэнт гүрнээс тусгаар тогтнож буйгаа зарлажээ. 
 1902 - Гуатемалд 7.5 магнитудын хүчтэй газар хөдөлсний улмаас 800-2,000 хүн амиа алдав. Мөн түүнчлэн тус улсад бага хэмжээний тив шилжих хөдөлгөөн ажиглагдсан байна. 
 1909 - Ромын папын зөвлөл хуралдаж Жанна Д'Аркыг гэгээнтнээр өргөмжлөв. 
 1942 - Дэлхийн хоёрдугаар дайн: Японы нийслэл Токио, Йокохама, Кобе, Нагоя хотуудыг АНУ-ын Нисэх хүчин бөмбөгджээ. 
 Францын Ерөнхий сайдаар Пьерр Лавал томилогджээ. 
 1943 - Дэлхийн хоёрдугаар дайн: АНУ-ын нисэх хүчний явуулсан "Венженс" цэргийн ажиллагааны дүнд Японы адмирал Ямамото Исорокү алагдав. 
 1945 - Германы эзэмшилд байдаг Хелиголенд жижиг аралд 1,000 гаруй удаагийн бөмбөгдөлт болжээ. 
 1946 - Нидерландын Гааг хотноо Олон улсын шүүх анхны хуралдаанаа хийв. 
 1949 - Британийн захиргаанд байсан Үндэстнүүдийн холбооноос Ирланд улс албан ёсоор гарч Бүгд найрамдах Ирланд улс байгуулагджээ. 
 1954 - Египетийн засгийн эрхэнд Гамал Адбел Нассер залрав. 
 1955 - Индонезийн Бандунг мужид Ази-Африкын 29 улс цугларч, Ази-Африкын зөвлөл байгуулагджээ. 
 1980 - Өмнө нь Родези гэж нэрлэгдэж байсан улс Зимбабве хэмээн нэрээ өөрчилж Бүгд найрамдах Зимбабве улс байгуулагдав. Тус улсын анхны Ерөнхийлөгчөөр Канаан Банана сонгогдсон билээ. 
 1983 - Ливаны нийслэл Бейрут хотод байрлах АНУ-ын элчин сайдын яамны гадаа амиа золиослогч бөмбөг дэлбэлж, 63 хүн амиа алдав. 
 1988 - АНУ-ын тэнгисийн цэрэг Дэлхийн II дайнаас хойшхи томоохон тулаанаа Ираны тэнгисийн цэргийн эсрэг хийжээ. 
 1992 - Афганистаны армийн генерал Абдул Рашид Достум Ерөнхийлөгч Мохаммад Нажибуллагийн эсрэг төрийн эргэлт хийж, Кабул хотыг хяналтдаа авав. 
 1996 - Израйлийн зэвсэгт хүчин Ливанд явуулсан цэргийн ажиллагааны улмаас 106 энгийн иргэн амиа алджээ. 
 2007 - Иракын нийслэл Багдад хотод цуврал дэлбэрэлт болж, 198 хүн амиа алдан, 251 хүн гэмтэж, бэртжээ.

 Мэндэлсэн алдартнууд 
 1772 - Английн суут эдийн засагч Давид Рикардо (1823 онд нас барсан)
 1797 - Францын хоёр дахь Ерөнхийлөгч Адольф Тьерс (1877 онд нас барсан)
 1897 - Олимп, дэлхийн аварга Шведын холын зайн цаначин Пер-Эрик Хедлунд (1975 онд нас барсан)
 1902 - Италийн 32 дахь Ерөнхий сайд Жузеппе Пелла (1981 онд нас барсан)
 1905 - Нобелийн шагналт Америкийн физикч Жорж Х.Хитчингс (1998 онд нас барсан)
 1927 - Польшийн Ерөнхий сайд Тадеуш Мазовиеки (2013 онд нас барсан)
 1937 - Олимпын хүрэл медальт, Европын аварга ЗХУ-ын уртын харайгч Татьяна Щелканова (2011 онд нас барсан)
 1940 - Нобелийн шагналт Америкийн биохимич Жозеф Л.Голдштайн 
 1941 - Ирландын ес дэх Ерөнхийлөгч Майкл Д.Хиггинс 
 1947 - Либерийн 23 дахь Ерөнхийлөгч Мозес Бла (2013 онд нас барсан)
 1960 - Олимпын хүрэл медальт Зөвлөлтийн марафонч Елена Вязова 
 1963 - Америкийн телевизийн хөтлөгч Конан О'Брайн 
 1966 - Оросын алдарт хоккейчин Валери Каменски
 1970 - Ливаны 25 дахь Ерөнхий сайд Саад Харири
 1973 - Олимпын хошой, Дэлхийн дөрвөн удаагийн аварга Этиопын марафонч Хейли Гебрселасси 
 1979 - Америкийн загвар өмсөгч, реалити шоуны од Кортни Кардашиан 
 1985 - Польшийн хөлбөмбөгч, хаалгач Лукаш Фабиански 
 1990 - Польшийн хөлбөмбөгч, хаалгач Войцие Шцесни 
 1995 - Бельгийн хөлбөмбөгч Дивок Ориги

 Нас барсан алдартнууд 
 1938 - Олимпын хошой аварга Америкийн харваач Жорж Брайнт (1878 онд төрсөн)
 1945 - Электрон барааны вакуум бортогыг зохион бүтээгч Жон Амброс Флеминг (1849 онд төрсөн)
 1947 - Словакийн Ерөнхийлөгч Йозеф Тисо (1887 онд төрсөн)
 1951 - Португалийн 11 дэх Ерөнхийлөгч Оскар Кармона (1869 онд төрсөн)
 1955 - Хорьдугаар зууны манлай хүн, Германы нэрт физикч Альберт Эйнштейн (1879 онд төрсөн)
 1964 - Академийн наадмын хоёр удаагийн шагналт найруулагч Бен Хект (1894 онд төрсөн)
 1995 - Аргентин улсын 32 дахь Ерөнхийлөгч Артуро Фрондизи (1908 онд төрсөн)
 2004 - Фижи арал улсын хоёр дахь Ерөнхийлөгч Камисесе Мара (1920 онд төрсөн)

 Тэмдэглэлт өдөр 
  Зэвсэгт хүчний өдөр
  Комад орсон өвчтөнүүдийн өдөр
  Нөхөрлөлийн өдөр
  Тусгаар тогтнолын өдөр
  Зохион бүтээгчдийн өдөр


0418
18